สายตรงจากต่างแดน 12/03/60
 ,พล.ต.อ.อดุลย์ แสงสิงแก้ว รมว.การพัฒนาสังคมและความมั่นคงของมนุษย์ นำคณะไปเยือนนครลอสแอนเจลิส เพื่อเข้าร่วมพิธีลงนามบันทึกความเข้าใจ การให้ความช่วยเหลือหญิง ไทยและคนไทยในนครลอสแอนเจลิส และประเทศสหรัฐฯ กับ 3 องค์กร ที่ สกญ. ณ นครลอสแอนเจลิส ได้แก่ 1.ศูนย์พัฒนาสุขภาพชุมชน 2.ศูนย์ส่งเสริมชาวไทย 3.สมาคมไทยมุสลิมคอมมิวนิตี้แห่งงานนี้ ธานี แสงรัตน์ กสญ. ณ นครลอสแอนเจลิส ประสานงานได้ดี,ศรีวงศ์ อาญาสิทธิ์ ประธานจัดงาน สายใยน้ำใจไทยสู่แผ่นดินแม่ ครั้งที่ 6 ในรูปแบบ คาวบอย ไนท์ 13 พ.ค. ที่อะคาเดีย คอมมูนิตี้ เซ็นเตอร์, อะคาเดีย โปรโมตงานเต็มที่ให้ไปร่วมงานกันมากๆงานนี้นำรายได้สมทบทุนช่วยเหลือเด็กกำพร้า เด็กพิการ และการศึกษา ทั้งใน กทม.และต่างจังหวัด จัดโดย โครงการเยาวชนไทยใน เยือนแผ่นดินแม่, สภาสตรีไทยแห่งแคลิฟอร์เนีย, ไทยนิวเยียร์ สงกรานต์ เฟสติวัล คอร์ป และ ศูนย์อนุรักษ์มรดกไทย,เกริ่นล่วงหน้า สกญ. ณ นครลอสแอนเจลิส จะจัดกงสุลสัญจรไปบริการชาวไทยในรัฐนิวเม็กซิโก ที่ วัดพุทธบูชา เมืองแอตแลนตา รัฐจอร์เจีย 18-19 มี.ค.นี้,วิจิตร กาญจนวงค์ นายกสมาคมอีสานนิวยอร์ก เชิญร่วมงานการกุศล อีสานบอลล์ ประจำปี 2017 วันอาทิตย์ที่ 19 มี.ค. 14.00-21.00 น. ที่ศาลาอเนกประสงค์ วัดวชิรธรรมปทีป ลองไอส์แลนด์ รายได้สมทบทุนอาหารกลางวันเด็กนักเรียนยากจนในภาคอีสาน และทุนนักศึกษาคณะพยาบาลศาสตร์ ม.ขอนแก่นในงานสนุกกับวงดนตรี ชื่นชีวิต และการแสดงศิลปะทางภาคตะวันออกเฉียงเหนือ งานนี้ฟรีตลอดงาน ทั้งอาหารและเครื่องดื่ม สนุกและได้บุญ,นพ.ดุสิต วังแก้ว และครอบครัว เชิญเพื่อนสนิท ร่วมกันทำบุญถวายภัตตาหารเพลแด่พระภิกษุสงฆ์ อุทิศส่วนกุศลครบ 50 วันให้แก่ภริยา วิไล วังแก้ว ผู้ล่วงลับไปแล้ว ที่วัดวชิรธรรมปทีป ยองค์เกอร์ นิวยอร์ก,ขอขอบคุณ เลนนี่–ยงยุทธ ลิ้มเลิศวาที, กิตติกรณ์ เลิศพนารักษ์ และพนักงานเครือ Spice Group, KL Group ร้านอาหารไทย วันดี, ร้านอาหารในเครือ Lantern, ร้านอาหารอายดา, ร้านน้ำตาล ฯลฯ ที่ร่วมบริจาคเงินจำนวน 7,015 เหรียญสหรัฐฯ ผ่าน ปรึกษา ตัณฑการ อดีตนายกสมาคมทักษิณแห่งรัฐนิวยอร์ก เพื่อนำไปช่วยเหลือผู้ประสบอุทกภัยทางภาคใต้ของไทย,ถ้าไม่มีอะไรเปลี่ยนแปลง นิพนธ์ เพ็ชรพรประภาส ผอ.สำนักบริหารการคลัง กต. จะไปรับตำแหน่ง กสญ. ณ นครนิวยอร์ก คนใหม่ ,แม้ตัวอยู่ชิคาโก แต่ อรุณ สัมพันธวิวัฒน์ ส่งบทกวีเทิดพระเกียรติเชื่อมโยงพระราชกรณียกิจของ พระบาทสมเด็จพระปรมินทรมหาภูมิพลอดุลยเดช ให้เพื่อนๆที่เมืองไทยอ่าน ตั้งแต่ทรงประชวรจนกระทั่งเสด็จสวรรคต ตอนนี้เพื่อนๆรวบรวมจัดพิมพ์เป็นหนังสือชื่อ รสถ้อย ร้อยวัน รำพันพิลาป บางบทมี ชรภิญญ์ พงศ์ธรพิพัฒน์ แปลเป็นภาษาอังกฤษ และ อนวัช สัมพันธวิวัฒน์ เขียนภาพประกอบในสหรัฐฯ สั่งซื้อได้ที่ วัลลภา คงศรี โทร.708-269-0622 หรืออีเมล ,vallapaphccu@gmail.com, ,ออสเตรเลีย,ปลาบปลื้มใจ จุรินทร์ คุณากุล เจ้าของร้านอาหารไทย คอนเนอร์ เมืองเพิร์ธ บินกลับเมืองไทยไปถวายสักการะพระบรมศพ พระบาทสมเด็จพระปรมินทรมหาภูมิพลอดุลยเดช เพื่อน้อมรำลึกในพระมหากรุณาธิคุณและเป็นสิริมงคลแก่ครอบครัว,เดินเครื่องเต็มที่ ปริญญ์ อยู่ประเสริฐ เอเอ.การบินไทย ประจำซิดนีย์ บินกลับเมืองไทยเข้า ประชุมวางแผนระยะไกลให้ ชาวออสซี่ และ ชาวไทย บินกลับการบินไทย ไปร่วมพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช และเที่ยวเมืองไทยในช่วงปลายปีด้วย,นี่อีกราย ทพ.สมชาย ทองสัมฤทธิ์ เปิดคลินิกทันตกรรมที่แมรีแลนด์ ซิดนีย์ บริการคนไทยด้วยราคากันเองหลายคนฝากชมมา,เยอรมนี,ทูลกระหม่อมหญิงอุบลรัตนราชกัญญา สิริวัฒนา พรรณวดี เสด็จเปิดคูหาประเทศไทย ในงาน ท่องเที่ยวนานาชาติ เบอร์ลิน (ITB) มีทั้งไทยและอาเซียนสร้างอลังการ,ที่น่าสนใจ ท่านผู้หญิงสุภรภ์เพ็ญ หลวงเทพนิมิต และ คุณหญิงอรจิตรา สนิทวงศ์ นำทีมไปออกบูธ พิพิธภัณฑ์ศิลป์แผ่นดินสถาบันสิริกิติ์ อยู่ตรงกันข้ามกับ บูธการบินไทย และ เซ็นทรัล ได้รับความสนใจจากกลุ่มอนุรักษ์,ส่วน กอบกาญจน์ วัฒนวรางกูร รมว.การท่องเที่ยวฯ และ ยุทธศักดิ์ สุภสร ผู้ว่าการ ททท. ร่วมแถลงข่าวโปรโมตประเทศไทย อย่างเต็มที่ ,ดร.ธีรวัฒน์ ภูมิจิตร ออท. ณ กรุงเบอร์ลิน แจ้งกำหนดจัดกงสุลสัญจร ไปบริการที่เมืองเบรเมน วันที่ 18 มี.ค. เริ่มเวลา 08.30-16.30 น. ,มิสเตอร์แบล็ก,thaioversea2@gmail.com
พล.ต.อ.อดุลย์ แสงสิงแก้ว รมว.การพัฒนาสังคมและความมั่นคงของมนุษย์ นำคณะไปเยือนนครลอสแอนเจลิส เพื่อเข้าร่วมพิธีลงนามบันทึกความเข้าใจ
สายตรงจากต่างแดน,มิสเตอร์แบล็ก,คนไทยในต่างแดน,สหรัฐอเมริกา,ออสเตรเลีย